**Bydd pob datgeliad aneglur yn cael ei gyfeirio at banel cyfrinachol o bobl sydd ag arbenigedd a phrofiad perthnasol sy'n cael ei hwyluso gan y Panel Diogelu Cydenwadol. Mae Swyddfa'r Panel yn sicrhau bod pob unigolyn sydd â chofnod aneglur yn cael ei drin yn deg ac yn gyfrinachol.**

1. Bydd y Panel cyfrinachol yn derbyn gwybodaeth am y wybodaeth a nodir ar y dystysgrif datgelu ac unrhyw wybodaeth berthnasol arall. Mi fydd hyn yn ddienw.
2. Mae rhai troseddau'n ei gwneud yn anghyfreithlon i berson weithio gyda phlant a/neu oedolion bregus a byddwn yn ysgrifennu at yr unigolyn i egluro nad yw'n gyfreithlon parhau yn y rôl.
3. Mewn achosion eraill, mae'r panel cyfrinachol yn edrych ar wybodaeth ac yn gwneud penderfyniad ynghylch addasrwydd yr ymgeisydd i wneud y gwaith yng ngoleuni'r wybodaeth a ddatgelwyd.
4. Yn aml, mae'r panel cyfrinachol yn cynghori nad oes unrhyw risg benodol yn gysylltiedig â'r datgeliad ac mae'r unigolyn yn gallu bwrw ymlaen â'r gwaith.
5. Mewn rhai achosion, gall y panel argymell amodau neu gynnig cyngor.
6. Os penderfynir na ddylai'r ymgeisydd fwrw ymlaen â'r rôl, bydd swyddfa'r Panel yn cysylltu â'r eglwys i gynnig cyngor a bydd Ysgrifennydd Cyffredinol yr enwad perthnasol fel arfer yn cael ei hysbysu
7. Bydd y Panel yn ysgrifennu at yr unigolyn ym mhob achos, i esbonio canlyniad y panel cyfrinachol.
8. Cyfrifoldeb yr Ysgrifennydd Cyffredinol perthnasol yw sicrhau bod ‘gofal bugeiliol’ ar gael i’r unigolyn / eglwys lle bo angen yn ystod y broses. Gellid dirprwyo hyn i flaenoriaid / diaconiaid lleol, os yw'n briodol.
9. Bydd y Panel yn cadw cofnod cyfrinachol o bob achos unigol.
10. Fel ym mhob achos arall, disgwylir i bawb a fydd yn cael gwybodaeth drwy’r broses hon gadw at ffiniau cyfrinachedd caeth.

**Apelio yn erbyn penderfyniad y Panel**

1. Os bydd apêl ar sail y penderfyniad y panel, bydd Cadeirydd y Panel Diogelu Cydenwadol yn cynnull grŵp o dri aelod priodol o'r Panel nad ydynt wedi ymwneud â'r achos o'r blaen.
2. Bydd y grŵp yn adolygu unrhyw benderfyniad sydd wedi'i wneud. Caiff unrhyw faterion sydd â goblygiadau cyfreithiol mewn perthynas â'r gyflogaeth eu cyfeirio at arbenigwyr addas
3. Ar ôl gwneud hynny, bydd penderfyniad y grŵp yn derfynol.

*\* Mae datgeliad llwm yn dystysgrif datgeliad DBS sy'n dangos unrhyw rybuddion euogfarnau , ceryddon neu rybuddion terfynol neu wybodaeth gan yr heddlu.*